Twee hofordonnanse in Pta-hof geskietFoto: @GrootFM op Twitter. Werner Vermaak, woordvoerder van ER24, het aan Sapa gesê dat die een polisiebeampte in ‘n kritieke toestand na ‘n nabygeleë hospitaal vervoer is nadat hy in die kop geskiet is. “Die ander beampte is in ‘n stabiele toestand. Hy het ‘n wond aan sy rug opgedoen nadat hy skrams getref is.” Volgens die polisie is die beamptes geskiet deur beskuldigdes wat op pad was om in die hof te verskyn. Die verdagtes het gevlug en glo ‘n motor buite die hof gekaap. Die wegkommotor is intussen in Atteridgeville, wes van Pretoria, gevind. Die polisie en paramedici is op die toneel. Meer besonderhede volg.